Ian Fleming

Si Ian Lancaster Fleming (28 Mayo 1908 – 12 Agosto 1964) sarong Briton na parasurat na mas bisto komo kagsurat kan James Bond na serye sa kategoryang mga nobelang espiya. Si Fleming gikan sa mayaman na  pamilya konektado sa bangkong pangkomersyante Robert Fleming & Co., asin an ama niya sarong Myembro nin Parlamento (MP) representado an Henley poon 1910 sagkod na siya nagadan sa Western Front kan 1917. Nag'adal sa Eton, Sandhurst, asin, madalian, sa mga unibersidad nin Munich asin Geneva, si Fleming pahira-hira nin trabaho bago siya nagpoon pagsurat.

Manta na siya nagtrabaho sa Naval Intelligence Division durante  kan Ikaduwang Gerang Pankinaban, si Fleming naimbwelto sa pagplano (Operation Goldeneye) asin pagpadalagan saka pag'asikaso kan duwang intelligence unit, 30 Assault Unit asin an T-Force. Siya nagguno sa saiyang serbisyo kan gera asin bilang peryodista sa mga detalye, rarom asin himo-himo sa James Bond na mga nobela.

Toltolan

Kategorya: Mga nobelang piksyon nin mga Briton